РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 21

от заседание на комисия ”Управление на собствеността”
към Пленума на Висшия съдебен съвет, проведено на 20.06.2018 г.

Днес, 20.06.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Боян Новански
                                                                                      Огнян Дамянов

	ОТСЪСТВАТ: Пламена Цветанова и Олга Керелска.

           От администрацията на ВСС присъстват: инж. Дениза Павлова – началник отдел „Инвестиции и строителство” и Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”.

І. Инвестиционна дейност 

1. ОТНОСНО: Съгласуване на документация за провеждане на обществена поръчка с предмет: „Извършване на основен ремонт на покрива и възстановяване на мазилките на втория етаж в сградата на Районен съд гр. Нови пазар“, по писмо с вх. № ВСС-5568/17.05.2018 г. от г-жа Петина Николова - председател на Районен съд гр. Нови пазар.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА становището на отдел „Инвестиции и строителство” в дирекция „Управление на собствеността на съдебната власт” от отдел „УКЦОП”, АВСС.
1.2. СЪГЛАСУВА документацията за провеждане на обществена поръчка с предмет: „Извършване на основен ремонт на покрива и възстановяване на мазилките на втория етаж в сградата на Районен съд гр. Нови пазар”, по писмо с вх. № ВСС-5568/17.05.2018 г. от г-жа Петина Николова, председател на Районен съд гр. Нови пазар.
1.3. ИЗПРАЩА решението по т. 1.2. от настоящия протокол ведно със становището на отдел „Инвестиции и строителство” в дирекция „Управление на собствеността на съдебната власт” и отдел „УКЦОП”, АВСС, на председателя на Районен съд гр. Нови пазар.

2. ОТНОСНО: Определяне на председател на комисия за избор на изпълнител на обществена поръчка за СМР за обект:  „Реконструкция и ремонт на аварирала пристройка и основна сграда на Съдебна палата гр. Карлово, ул. „Димитър Събев“ № 4”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОПРЕДЕЛЯ ................................................, за председател на Комисията за избор на изпълнител на обществена поръчка за СМР за обект: „Реконструкция и ремонт на аварирала пристройка и основна сграда на Съдебна палата гр. Карлово, ул. „Димитър Събев” № 4.
2.2. ОПРЕДЕЛЯ ..................................................., за резервен член на Комисията за избор на изпълнител на обществена поръчка за СМР за обект: „Реконструкция и ремонт на аварирала пристройка и основна сграда на Съдебна палата гр. Карлово, ул. „Димитър Събев” № 4.
2.3. ИЗПРАЩА решението по т. 2 от настоящия протокол на отдел „УКЦОП”, за сведение.

-	Текущи ремонти:

3. ОТНОСНО: Писмо от председателя на Административен съд гр. Плевен с вх. № ВСС-7048/11.06.2018 г. с искане за отпускане на средства за авариен ремонт на обшивка по покрив и настилки на тераси, повредени вследствие на ураганен вятър, на стойност 29 424 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОТЛАГА вземането на решение за извършването на разход за авариен ремонт на ламаринена обшивка на покрив и тераси в Административен съд гр. Плевен, до посещение на място от експерт от дирекция „Управление на собствеността на съдебната власт” и изготвяне на доклад за минимално необходимите ремонтни работи.

4. ОТНОСНО: Писмо от председателя на Районен съд гр. Елин Пелин с вх. № ВСС-6870/08.06.2018 г. с искане за осигуряване на средства за извършване на неотложен ремонт на покрива на сградата на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Извършването на неотложен текущ ремонт на покрива на сградата на Районен съд гр. Елин Пелин е необходимо и целесъобразно. Стойността на разхода е определена на 39 808,08 лв. с ДДС, съгласно най-ниската оферта, предложена от „Агенция за недвижими имоти и строителство – АНИС” ЕООД. Средствата следва да се предвидят по § 10-00 „Текущи разходи”.
4.2. ИЗПРАЩА решението по т. 4 от настоящия протокол на Комисия „Бюджет и финанси”, за корекция на бюджета на Районен съд гр. Елин Пелин.

5. ОТНОСНО: Писмо с вх. № ВСС-4742/26.04.2018 год. от председателя на Окръжен съд гр. Стара Загора с искане за отпускане на средства за неотложен ремонт на помещения /три стаи - за наказателно деловодство и архив/, предоставени за нуждите на Районен съд гр. Стара Загора.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход за текущ ремонт на наказателно деловодство и архив на Районен съд гр. Стара Загора, представляващи три стаи и коридор на приземен етаж е необходим и целесъобразен. Стойността на разхода е 9 211,32 лв. с ДДС, съгласно най-ниското ценово предложение на „ИНФРАТЕХТРАНС” ЕООД. Средствата следва да се отпуснат предвидят по § 10-00 „Текущи разходи”.
5.2. ИЗПРАЩА решението по т. 4 от настоящия протокол на Комисия „Бюджет и финанси”, за корекция на бюджета на Районен съд гр. Стара Загора.

ІІ. Управление на собствеността

6. ОТНОСНО: Писмо вх. № ВСС-15403/12.06.2018 г. от председателя на Върховен касационен съд, за уведомление от СГКК – София за промени в Съдебната палата.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОДОБРЯВА текст на писмо до началника на СГКК – София, за получаване на допълнителна информация за състоянието на кадастралната карта, отнасяща се до Съдебна палата – София.
6.2. ВЪЗЛАГА на дирекция „Управление на собствеността на съдебната власт” да извърши проверка на място за фактическото ползване на помещенията и частите от сградата, заемани от ГД „Охрана” и предложи проект на решение на база цялостната информация по казуса.

7. ОТНОСНО: Проект на решение за разпределение на ползването на помещение за архив за нуждите на Районна прокуратура гр. Бургас в сградата на Съдебната палата гр. Бургас, ул. „Александровска” № 101.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо рег. №ВСС-2782/09.03.2018г. на главния прокурор на Република България и писмо рег.№ВСС-7734/20.06.2018г. на председателя на Окръжен съд гр. Бургас

ПРЕДЛАГА НА ПЛЕНУМА НА ВИСШИЯ СЪДЕБЕН СЪВЕТ ДА ВЗЕМЕ СЛЕДНОТО РЕШЕНИЕ:

1.	РАЗПРЕДЕЛЯ на Районна прокуратура гр. Бургас ползването на помещение за архив, находящо се в сутерена на Съдебната палата –  гр. Бургас, ул. „Александровска“ №101, същото при граници: запад – архивно помещение, ползвано от Административен съд Бургас; север – празно неизползваемо помещение; юг – празно неизползваемо помещение, граничещо с десен вътрешен двор на Съдебната палата  гр. Бургас, с площ 3.70 кв.м./10.50 кв.м., съгласно споразумителен протокол от 06.02.2017г.
2.	ВНАСЯ предложението като допълнителна точка в редовното заседание на Пленума на Висшия съдебен съвет, насрочено за  21.06.2018 г.

8. ОТНОСНО: Доклад от Надя Горгорова – младши експерт в дирекция „Управление на собствеността на съдебната власт” относно освобождаване на гаранция в размер на 7 582,71 лв. по Договор № ВСС-5934/27.04.2017 г. за покупко-продажба на стоки чрез посредничеството на членове на „Българска Стокова Борса” АД за горива и отопление на сградите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ОДОБРЯВА доклад от Надя Горгорова – младши експерт в дирекция „Управление на собствеността на съдебната власт” относно освобождаване на гаранция в размер на 7 582,71 лв. по Договор № ВСС-5934/27.04.2017 г. за покупко-продажба на стоки чрез посредничеството на членове на „Българска Стокова Борса” АД за горива и отопление на сградите на съдебната власт.
8.2. ДАВА СЪГЛАСИЕ да бъде освободена банковата гаранция в размер на 7 582,71 на „Тера Корп” ЕООД, по Договор № ВСС-5934/27.04.2017 г. за покупко-продажба на стоки чрез посредничеството на членове на „Българска Стокова Борса” АД за горива и отопление на сградите на съдебната власт.
8.3. ИЗПРАЩА решението по т. 8 от настоящия протокол ведно с преписката в нейната цялост на Комисия „Бюджет и финанси”, по компетентност.

9. ОТНОСНО: Писмо с вх. № 11-04-394/16/05.02.2018 г. от областния управител на област Ловеч във връзка с недвижим имот, находящ се в гр. Луковит, ул. „Милин камък” № 2 и
Писма с вх. № ВСС-8684/17/28.05.2018 г. и вх. № ВСС-16034/17/28.05.2018 г. от председателя на Районен съд гр. Тетевен във връзка със самостоятелен обект на част от приземен етаж в Съдебната палата гр. Тетевен.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ОПРЕДЕЛЯ следните длъжностни лица от отдел „Управление на собствеността”, дирекция „Управление на собствеността на съдебната власт” при Администрацията на Висшия съдебен съвет:

Владимир Димитров – и.д. началник на отдел „УС” в дирекция „УССВ”;
и
инж. Лидия Кирилова – главен експерт в дирекция „УССВ,

а) да посетят недвижим имот на съдебната власт в гр. Луковит, ул. „Милин камък” № 2 и областна администрация гр. Ловеч, с оглед обсъждане на възможността за преразглеждане на договор рег. № ВСС-15385/17.11.2017 г.

б) да извършат оглед на място на самостоятелен обект на част от приземен етаж, находящ се в Съдебната палата – гр. Тетевен, с площ от 184 кв.м., с оглед преценка на възможността за придобиването му от страна на ВСС по съответния ред.

9.2. ИЗПРАЩА решението по т. 9 от настоящия протокол на Главния секретар на Висшия съдебен съвет, по компетентност.

10. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно приемане на имоти – държавна собственост, предоставени за управление на ВСС за жилищни нужди, намиращи се в гр. София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА за сведение доклада за фактическото предаване и приемане на недвижими имоти – частна държавна собственост, представляващи: апартамент № 13, гр. София, р-н „Триадица”, бул. „Патриарх Евтимий” № 45, ет. 4 с площ от 91,45 кв.м. и апартамент № 68, гр. София, р-н „Студентски”, ж.к. „Дървеница”, бл. 9, вх. Г, ет. 2, със застроена площ от 136,85 кв.м. /с 2/5 балкони/ и приемателния протокол от 11.06.2018 г.

11. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно проект за разпределение на недвижим имот, находящ се в гр. Пловдив, ул. „Д-р Г. М. Димитров“ № 28, в който се помещават Военен съд гр. Пловдив и Военно-окръжна прокуратура гр. Пловдив.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1 ПРЕДЛАГА на Пленума на Висшия съдебен съвет да вземе следното решение:

УТВЪРЖДАВА разпределението на ползването на недвижимия имот, находящ се в гр. Пловдив, ул. „Д-р Г.М. Димитров“ № 28, в който се помещават Военен съд – Пловдив и Военно-окръжна прокуратура – Пловдив, по следния начин и условия:

Първи етаж: 
Военен съд - Пловдив – помещения №№ 6, 9, 10, 11, 12, 16 и заседателни зали – 2 бр.; 
Военно-окръжна прокуратура - Пловдив – помещения №№ 2, 3, 3А, 4, 5, 7, 8, 13, 14, 15, 17 и 18;
Регионално звено „Охрана - Пловдив“ – помещение № 1.

Втори етаж: 
Военен съд - Пловдив – помещения №№ 19, 20, 21, 21А, 22, 23, 24, 25, 26, 27, 28, 29, 30, 31, 41 и 42; 
Военно-окръжна прокуратура - Пловдив – помещения №№ 32, 32А, 33, 34, 35, 36, 37, 38, 39 и 40.

Срокът за предоставяне на помещения № 4 и № 5 на първи етаж от Военен съд – Пловдив на Военно-окръжна прокуратура – Пловдив е 30 /тридесет/ дни от датата на вземане на решението от ПВСС. 
 
ВНАСЯ предложението като редовна точка в следващо редовно заседание на Пленума на Висшия съдебен съвет.

12. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно писмо с вх. № ВСС-6408/11.06.2018 г. от екип на „Правен свят“, относно предоставяне на информация за г-жа Атанаска Дишева – член на ВСС и наемател на ведомствено жилище.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА доклада с информация за Атанаска Дишева – член на ВСС и наемател на ведомствено жилище, напиращо се в гр. София, р-н „Изгрев“, ул. „Фредерик Жолио Кюри“ № 19, бл. 156/1, ет. 14, във връзка със заявление рег. № ВСС-6408/11.06.2018 г. за достъп до обществена информация от екипът на „Правен свят“.
	12.2. ИЗПРАЩА на дирекция „Правна“ доклада с информация за Атанаска Дишева – член на ВСС и наемател на ведомствено жилище, напиращо се в гр. София, р-н „Изгрев“, ул. „Фредерик Жолио Кюри“ № 19, бл. 156/1, ет. 14, във връзка със заявление рег. № ВСС-6408/11.06.2018 г. за достъп до обществена информация от екипът на „Правен свят“ , при спазване на съответните разпоредби в Закона за защита на личните данни и Закона за достъп до обществена информация.
13. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно писмо с вх. № ВСС-7156/12.06.2018 г. от Районен съд гр. Перник, относно молба за настаняване във ведомствено жилище, намиращо се в гр. Перник, ул. „Епископ Киприян“ бл. 2, ап. 33.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА за сведение доклада на Анжела Цветанова – старши експерт – юрист в отдел „Управление на собствеността” относно писмо с вх. № ВСС-7156/12.06.2018 г. от Районен съд гр. Перник, относно молба за настаняване във ведомствено жилище, намиращо се в гр. Перник, ул. „Епископ Киприян“ бл. 2, ап. 33.
13.2. ВЪЗЛАГА на отдел „Управление на собствеността” да се изготви писмо до Прокуратура на Република България и предприемат необходимите действия, съобразно Правилата, за комплектоване на преписката, изготвяне на проект на решение с оглед приемане на решение от Пленума на ВСС за прехвърляне и/или предоставяне правото на стопанисване на ведомственото жилище, находящо се в гр. Перник, ул. „Епископ Киприян”, блок 2, ап. 23 на Районен съд гр. Перник. 

14. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно писмо с вх. № ВСС-7176/12.06.2018 г. от отдел СМ, дирекция БФ, относно натрупани вземания по договори за наем от физически и юридически лица.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА за сведение доклада на Анжела Цветанова – старши експерт – юрист в отдел „Управление на собствеността” относно писмо с вх. № ВСС-7176/12.06.2018 г. от отдел СМ, дирекция БФ, относно натрупани вземания по договори за наем от физически и юридически лица.
14.2. ВЪЗЛАГА на дирекция „Управление на собствеността” да бъдат уведомени некоректните наематели, че в срок от 5 /пет/ работни дни следва да внесат дължимите суми, както и да спазват стриктно задълженията си, произтичащи от договорите за наем.
14.3. ВЪЗЛАГА на дирекция „Управление на собствеността” да бъдат проучени възможностите за прекратяване на сключения с ЕТ „ИРА – ИРЕНА ГЕОРГИЕВА” договор.

15. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно писмо с вх. № ВСС-5777/06.06.2018 г. от Окръжен съд гр. Пазарджик, относно прекратяване на договори за наем на обекти със стопанско предназначение и проект на разпределение на помещенията в Съдебна палата гр. Пазарджик.  

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА направеното предложение в доклада, относно предоставяне от председателя на Окръжен съд гр. Пазарджик на приемо-предавателните протоколи за освобождаване на площите от „Сибанк” ЕАД и във връзка с утвърждаване на проекта за разпределение на ползването на помещенията в Съдебна палата гр. Пазарджик, цитираното по-горе съгласие от останалите органи на съдебна власт, настанени в палатата.
15.2. ОДОБРЯВА проект на писмо до председателя на Окръжен съд гр. Пазарджик.

16. ОТНОСНО: Писмо с вх. № ВСС-7699/19.06.2018 г. относно завишаване на утвърдените с Решение по т. 15  от Протокол № 6/01.03.2018 г., от заседание на Пленума на ВСС, средства по §51-00 „Основен ремонт на ДМА“ за обект „Основен ремонт по преустройство на част от обществена сграда на пл."Акад.Николай Хайтов" № 8 в гр.Асеновград за нуждите на съдебната власт“ със сумата от 215 573 лева.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ПРИЕМА за необходимо и целесъобразно прогнозната стойност на обект „Основен ремонт по преустройство на част от обществена сграда на пл."Акад.Николай Хайтов" № 8 в гр.Асеновград за нуждите на съдебната власт“, по §51-00 „Основен ремонт на ДМА“, да бъде променена от 1 000 000,00 лева с ДДС на 1 215 573,00 лева с ДДС . 

Мотиви: С писмо вх. № ВСС-7699/19.06.2018 г. от „АРХОН ПРОЕКТ“ООД е представена актуална количествено-стойностна сметка към инвестиционния проект с актуализирани цени към 2018 година. Заложените средства  по § 51-00 „Основен ремонт на ДМА“ за обект „Основен ремонт по преустройство на част от обществена сграда на  пл."Акад.Николай Хайтов" № 8 в  гр.Асеновград  за  нуждите на съдебната власт“ от 1 000 000,00 лева с ДДС се  увеличават  на 1 215 573,00 лева с ДДС.

16.2. ИЗПРАЩА решението по т.16.1 на Комисия „Бюджет и финанси“ за корекция на бюджета на Районен съд гр. Асеновград,  като средствата в размер на 215 573,00 лв. са за сметка на „Неразпределен резерв за проектиране и основен ремонт на сгради“ по §51-00 „Основен ремонт на ДМА“ за 2018 г.

16.3. ВЪЗЛАГА на отдел „Инвестиции и строителство“ да отрази промяната по т.1, в рамките на утвърдения бюджет, при актуализиране на приетото с Решение по т. 15  от Протокол № 6/01.03.2018 г. на Пленума на ВСС поименно разпределение на разходите по §51-00 „Основен ремонт на ДМА“.

17. ОТНОСНО: Писмо от председателя на Районен съд гр. Балчик с вх. № ВСС-4471/30.04.2018 г. по повод уведомление на наемодателя за закупуване на сградата в гр. Балчик, наета за нуждите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. КАНИ г-н Васил Григоров  -  управител на ЕТ „Васил Григоров“ гр.Балчик на заседанието на Комисия „Управление на собствеността“ към Пленума на ВСС, което ще се състои на 27 юни 2018 г., сряда, от 10,00 часа, зала 512, в сградата на Висш съдебен съвет, с оглед обсъждане на изложеното в писмото, както и възможностите за съхраняване на същестуващото положение. 

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/
								           ЕВГЕНИ ДИКОВ